અમદાવાદ: ક્રાઈમ બ્રાન્ચના કોન્સ્ટેબલ ચંદ્રકાંત મકવાણાની હત્યાના આરોપી મનીષના સેલફોનની ક્રાઈમ બ્રાન્ચ દ્વારા તપાસ કરવામાં આવી હતી. જેમાં આનંદ ખંડેલવાલનો પણ નંબર મળી આવ્યો હતો. પોલીસે બંનેના કોલ રેકોર્ડની તપાસ કરતાં બંને અમદાવાદના કેટલાક ડ્રગ ડીલરોના સંપર્કમાં હોવાનું બહાર આવ્યું હતું. ક્રાઈમ બ્રાન્ચનાં સૂત્રોએ જણાવ્યું હતું કે આરોપી મનીષ પોતાનો સેલફોન હત્યા બાદ ક્રાઈમ બ્રાન્ચમાંથી લઈ જઈ શક્યો ન હતો અને પોલીસે તેના ફોનની તપાસ કરતાં વિગતો બહાર આવી છે.